stanford-oval/wikipedia huggingface dataset:
พรอดิวซ์ 101 (ฤดูกาล 2)
รายละเอียดตอน > ตอนที่ 3 (21 เมษายน 2560)

เด็กฝึกหัดทุกคนได้รับผลการประเมินรอบใหม่และย้ายไปยังระดับใหม่ของตัวเอง จากนั้นเด็กฝึกหัดทุกคนได้เลือกเซนเตอร์ของเพลง "나야나 (PICK ME)" ซึ่งเซนเตอร์นั้นจะมาจากเด็กฝึกหัดที่อยู่เกรด A เท่านั้น โดยเด็กฝึกหัดเกรด A ทุกคนจะต้องคิดการแสดง 1 นาที เพื่อแสดงความสามารถของตนเอง และเด็กฝึกหัดทั้งหมดจะเป็นผู้โหวตเพื่อเลือกเซนเตอร์ ซึ่งผู้ที่ได้รับคะแนนสูงที่สุดคือ เด็กฝึกหัด อี แดฮวี จากสังกัด แบรนด์นิวมิวสิค
ต่อมา เด็กฝึกหัดทุกคนได้พบกับพิธีกร โบอา ซึ่งได้มาประกาศถึงการแข่งขันในภารกิจแรก นั่นคือ การแข่งขันแบบกลุ่ม (Group Battle) โดยเด็กฝึกหัดจะถูกแบ่งออกเป็นกลุ่มทั้งหมด 16 ทีม และมีเพลงโจทย์ที่ใช้ในการแข่งขันทั้งหมด 8 เพลง การตัดสินนั้นจะให้ผู้ที่ได้เข้ามาชมการแสดงสดเป็นผู้โหวต ทีมที่ชนะคือทีมที่ได้รับคะแนนโหวตมากกว่า จะได้รับคะแนนพิเศษเพิ่มอีกคนละ 3,000 คะแนน และนอกจากนั้นทีมที่ได้รับคะแนนโหวตสูงที่สุดจะได้โอกาสในการขึ้นแสดงในรายการ เอ็ม! เคาท์ดาวน์ อีกครั้งด้วย การเลือกสมาชิกในทีมนั้นจะใช้การสุ่ม โดยเด็กฝึกหัด อี แดฮวี ซึ่งเป็นเซนเตอร์จะได้รับสิทธิ์ในการเลือกสมาชิกในทีมก่อน แล้วจึงทำการสุ่มชื่อของเด็กฝึกหัดคนต่อไป จากนั้นในการเลือกเพลง จะให้ตัวแทนของแต่ละทีมทำการวิ่งแข่ง ในกรณีของทีมที่เลือกเพลงเดียวกัน ตัวแทนของทีมที่วิ่งมาถึงจุดที่กำหนดก่อนจะได้รับเพลงนั้นไป และจะมีสิทธิ์ได้เลือกทีมที่จะมาแข่งขันกับทีมของตัวเองด้วย
รายละเอียดตอน > ตอนที่ 4 (28 เมษายน 2560)

การแข่งขันแบบกลุ่ม (Group Battle) ยังคงดำเนินต่อไปกับทีมที่ยังเหลืออยู่อีก 12 ทีม และเมื่อแข่งขันครบทุกทีมแล้วจึงมีการประกาศผลคะแนนโหวตของเด็กฝึกหัดทั้งหมด โดยเด็กฝึกหัด ปาร์ค อูดัม จากสังกัด เอชเอฟมิวสิคคอมปานี คือเด็กฝึกหัดที่ได้รับคะแนนโหวตสูงที่สุด และทีมของเขาซึ่งแสดงในโจทย์เพลง "Mansae" ของศิลปินเซเวนทีน ก็ได้รับคะแนนโหวตสูงสุดเช่นกัน ซึ่งทำให้ได้รับโอกาสในการขึ้นแสดงในรายการ เอ็ม! เคาท์ดาวน์
รายละเอียดตอน > ตอนที่ 5 (5 พฤษภาคม 2560)

ประมวลภาพกิจกรรมต่างๆของเหล่าเด็กฝึกหัด อาทิเช่น การฟังบรรยายคลาสพิเศษจากตัวแทนพรอดิวเซอร์แห่งชาติ โบอา, การแข่งขันหาราชานักเต้น (Dancing King), การฝึกร่างกายให้แข็งแรงกับเทรนเนอร์มืออาชีพ, การแข่งขันงัดข้อของเด็กฝึกหัด, การโหวตเลือกวิชวลเซนเตอร์, การซ่อนกล้องเด็กฝึกหัด และการประกาศผลการคัดออกครั้งแรก ซึ่งจะคัดเด็กฝึกหัดให้เหลือเพียงแค่ 60 อันดับแรกเท่านั้น ที่จะได้ผ่านเข้ารอบต่อไป
รายละเอียดตอน > ตอนที่ 6 (12 พฤษภาคม 2560)

เด็กฝึกหัดทั้ง 60 คนที่ผ่านเข้ารอบได้มารวมตัวกันและได้พบกับตัวแทนพรอดิวเซอร์แห่งชาติ โบอา ซึ่งโบอาได้แจ้งให้เด็กฝึกหัดทุกคนทราบว่า หลังจากการประกาศผลอันดับครั้งแรก คะแนนของเด็กฝึกหัดทุกคนจะถูกลบแล้วเริ่มต้นนับใหม่ และสำหรับในการแข่งขันในรอบต่อไปจะคัดเด็กฝึกหัดให้เหลือเพียงแค่ 35 คนเท่านั้น ซึ่งการแข่งขันในรอบนี้จะเป็นการแข่งขันตามตำแหน่ง (Position Battle) โดยเด็กฝึกหัดจะได้เลือกแข่งขันในตำแหน่งที่ตัวเองต้องการที่จะเดบิวต์ ได้แก่ ร้อง (Vocal), เต้น (Dance) และแร็ป (Rap) ในแต่ละตำแหน่งจะมีโจทย์เพลงและจำนวนสมาชิกของแต่ละเพลงกำหนดไว้ เด็กฝึกหัดที่ได้อันดับที่ 1 จากการประกาศผลอันดับที่ผ่านมาจะได้เลือกเป็นคนแรก และเรียงตามอันดับไปจนถึงอันดับที่ 60 โดยที่เด็กฝึกหัดจะไม่รู้ว่าคนอันดับก่อนหน้านั้นเลือกแข่งขันในตำแหน่งใดและเพลงใด เด็กฝึกหัดที่ได้คะแนนโหวตสูงสุดในแต่ละทีมจะได้รับคะแนนพิเศษเพิ่ม 10,000 คะแนน และถ้าเป็นคนที่ได้คะแนนโหวตสูงสุดในตำแหน่งนั้นๆ จะได้รับคะแนนพิเศษเพิ่มอีก 100,000 คะแนน รวมเป็น 110,000 คะแนน
ในวันทำการแสดงสด โบอา ไม่สามารถมาร่วมถ่ายทำได้เนื่องจากติดงาน จึงได้ อีทึก จากวงซูเปอร์จูเนียร์ รับหน้าที่พิธีกรพิเศษแทน
รายละเอียดตอน > ตอนที่ 7 (19 พฤษภาคม 2560)

ต่อจากตอนที่แล้ว เป็นการแข่งขันแบ่งตามตำแหน่ง (Position Battle) กับทีมที่เหลือ และหลังจากทำการแสดงครบทุกทีมแล้ว อีทึกจึงได้ประกาศอันดับคะแนนรวมของเด็กฝึกหัดทั้งหมดแบ่งตามตำแหน่ง เด็กฝึกหัด 13 คน ซึ่งเป็นผู้ที่ได้รับคะแนนโหวตสูงสุดจาก 13 ทีม จะได้รับคะแนนพิเศษคนละ 10,000 คะแนน และเด็กฝึกหัดที่ได้อันดับที่ 1 จากตำแหน่งร้อง, เต้นและแร็ป จะได้รับคะแนนพิเศษอีก 100,000 คะแนน
รายละเอียดตอน > ตอนที่ 8 (26 พฤษภาคม 2560)

เข้าสู่รอบ Concept Evalution โดยแบ่งเด็กฝึกหัดตามคอนเส็ปต์ที่พรอดิวซ์เซอร์ทั่วประเทศได้เลือกไว้ให้ ดังนี้
และประกาศผลการคัดออกรอบที่สอง โดยจะคัดเหลือ 35 อันดับแรก
รายละเอียดตอน > ตอนที่ 9 (2 มิถุนายน 2560)

เข้าสู่รอบ Concept Evalution เนื่องจากมีการคัดออกและเด็กฝึกหัดในแต่ละคอนเส็ปต์มีจำนวนไม่เท่ากัน ทำให้มีการเปลี่ยนแปลงสมาชิกในแต่ละคอนเส็ปต์ และในรอบนี้ทีมที่ได้คะแนนสูงสุด จะได้คะแนนพิเศษ 220,000 คะแนน โดยผู้ทีได้อันดับ 1 ในทีมที่ชนะจะได้ 100,000 คะแนน ส่วนลำดับถัดไปจะได้คนละ 20,000 คะแนน
รายละเอียดตอน > ตอนที่ 10 (9 มิถุนายน 2560)

ประมวลภาพกิจกรรมต่างๆของเหล่าเด็กฝึกหัด อาทิเช่น การแข่งกีฬาสี, การโหวตเลือกเด็กฝึกหัดที่ 1 ในดวงใจ, ประกาศผลผู้ชนะที่ได้คะแนนพิเศษ 100,000 คะแนน ในรอบ Concept Evalution และการประกาศผลการคัดออกครั้งที่ 3 ซึ่งจะคัดเด็กฝึกหัดให้เหลือเพียงแค่ 20 อันดับแรกที่จะได้ผ่านเข้ารอบสุดท้าย หลังจากนั้นเด็กฝึกหัดที่ผ่านเข้ารอบต้องเลือกเพลงที่จะใช้แข่งขันรอบสุดท้ายและตำแหน่งของตัวเอง
รายละเอียดตอน > ตอนที่ 11 (16 มิถุนายน 2560)

ประมวลภาพการฝึกซ้อมเพื่อแข่งขันในรอบสุดท้ายของเด็กฝึกหัดในแต่ละทีม และเฉลยเซ็นเตอร์ โดย ทีม Hands On Me - แบ จินยอง (ซีไนน์) และ Super Hot - ฮา ซองอุน (อาดอร์แอนด์เอเบิล) มีโชว์พิเศษคือเพลง 나야나 (Pick Me) และ Always และสุดท้ายคือการประกาศ 11 อันดับเพื่อเดบิวต์เป็น Wanna One บอยแบนด์ที่คัดเลือกโดยพรอดิวซ์เซอร์ทั่วประเทศ
ผลการแข่งขัน > รอบเดบิวต์

| อันดับ | เด็กฝึกหัด | คะแนน |
| --- | --- | --- |
| 1 | คัง ดาเนียล (เอ็มเอ็มโอ) | 1,578,837 |
| 2 | พัก จีฮุน (มารู) | 1,136,014 |
| 3 | อี แดฮวี (แบรนด์นิว) | 1,102,005 |
| 4 | คิม แจฮวาน (เด็กฝึกอิสระ) | 1,051,735 |
| 5 | อง ซองอู (แฟนตาจิโอ) | 984,756 |
| 6 | พัก อูจิน (แบรนด์นิว) | 937,379 |
| 7 | ไล ควานลิน (คิวบ์) | 905,875 |
| 8 | ยุน จีซอง (เอ็มเอ็มโอ) | 902,098 |
| 9 | ฮวัง มินฮยอน (เพลดิส) | 862,719 |
| 10 | แบ จินยอง (ซีไนน์) | 807,749 |
| 11 | ฮา ซองอุน (อาดอร์แอนด์เอเบิล) | 790,302 |
| 12 | จอง เซอุน (สตาร์ชิพ) | 769,859 |
| 13 | คัง ดงโฮ (เพลดิส) | 755,436 |
| 14 | คิม จงฮยอน (เพลดิส) | 704,148 |
| 15 | อิม ยองมิน (แบรนด์นิว) | 654,505 |
| 16 | อัน ฮยองซอบ (ยเว่ฮวา) | 609,085 |
| 17 | ยู ซอนโฮ (คิวบ์) | 551,745 |
| 18 | คิม ซามูเอล (เบรฟ) | 391,529 |
| 19 | จู ฮักนยอน (แครเกอร์) | 349,040 |
| 20 | ชเว มินกิ (เพลดิส) | 277,106 |
แหล่งข้อมูลอื่น

(เกาหลี) เว็บไซต์ทางการ
Circandra

| Circandra |
| --- | --- |

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
อันดับ:: คาร์เนชัน Caryophyllales
วงศ์:: ผักเบี้ยทะเล Aizoaceae
สกุล:: Circandra Circandra N.E.Br.

Circandra เป็นสกุลของพืชดอกที่อยู่ในวงศ์ผักเบี้ยทะเล
ถิ่นกำเนิดอยู่ในบริเวณสาธารณรัฐแอฟริกาใต้
สปีชีส์ในสกุล ได้แก่:
Circandra serrata (L.) N.E.Br.
ภูมิทัศน์เมือง

ภูมิทัศน์เมือง แม้จะเป็นคำที่ไม่คุ้นเคยโดยทั่วไป หรือมักใช้กันเฉพาะในวิชาชีพทางสถาปัตยกรรม แต่ความหมาย และความเข้าใจนั้น เป็นสิ่งที่อยู่ใกล้ตัว นั่นเป็นเพราะชีวิตผู้คนส่วนใหญ่ต่างดำรงชีพในสังคมเมืองที่ประสบพบเห็นความงามของเมืองจนชินตา  อย่างไรก็ตามการสร้างความเข้าใจตามความหมาย และแนวคิดเกี่ยวกับภูมิทัศน์เมือง ย่อมช่วยให้เห็นคุณค่าของความงดงามของเมืองที่เกิดจากการใช้ธรรมชาติ และการสรรสร้างของมนุษย์ เพื่อปั้นแต่งเมืองแต่ละเมืองให้เกิดความสวยงามที่แตกต่างกัน 
คำว่า"ภูมิทัศน์เมือง" เป็นคำแปลที่มาจากศัพท์ภาษาอังกฤษว่า "Urban  Landscape" หรือ "Townscape" ซึ่งเกิดจากการรวมกันของคำว่า Urban หรือ Town ที่แปลว่า "เมือง" ซึ่งเป็นเครื่องหมายที่ใช้แสดงลักษณะพื้นที่เมืองที่ถูกล้อมรอบด้วยกำแพง หรือเป็นพื้นที่ในเขตรัศมีที่แยกตัวจากพื้นที่ชนบท   และมีแบบแผนของการจัดองค์กรภายใน  และคำว่า Landscape ที่แปลว่า "ภูมิทัศน์" หมายถึง การรับรู้สภาพแวดล้อมภูมิประเทศทั้งที่ปรากฏตามจริง และภาพลักษณ์ในจิตใจที่รู้สึกได้ (เกริก  กิตติคุณ, ภูมิทัศน์เมือง, หน้า 1-2)
ความหมายภูมิทัศน์เมือง

การ์ดอน คัลเลน (Gordon Cullen, 1961, p. 8) สถาปนิกผู้ศึกษาภูมิทัศน์เมือง ได้ให้ความหมายภูมิทัศน์เมืองว่า สิ่งแวดล้อตามเส้นทาง และพื้นที่นอกอาคารที่สามารถมองเห็นและรับรู้ได้ในเมือง ไม่ว่าเป็นลักษณะและรูปทรงที่โอบล้อมจุดที่เรายืนอยู่ โดยจะมีการเปลี่ยนแปลงการรับรู้ภูมิทัศน์เมืองจากการเคลื่อนที่จากจุดหนึ่งไปยังจุดหนึ่งภายในเมือง หรือ ศิลปะการสร้างเมืองที่เกี่ยวข้องกับการรับรู้สายสัมพันธ์ทางสายตาระหว่างมนุษย์กับสภาพแวดล้อมในเมือง ที่เน้นการรับรู้สภาพแวดล้อมโดยการมองเห็น และการสร้างสรรค์สภาพแวดล้อมที่ตอบรับและสอดคล้องกับการรับรู้ของผู้คนโดยผ่านทางการจัดวางองค์ประกอบทางกายภาพในสภาพแวดล้อมของเมือง เป็นศูนย์กลางของกิจกรรมในเมือง และในบางครั้ง จุดสังเกตและจุดศูนย์รวมก็รวมอยู่ในสถานที่เดียวกัน
เควิน ลินซ์ (Kevin Lynch, 1977, p. 46) สถาปนิกชาวอเมริกันนักวางผัง ได้ให้นิยาม ภูมิทัศน์เมือง ว่าเป็นการรวมองค์ประกอบในการรับรู้ของเมืองจากผู้พบเห็น ซึ่งประกอบด้วยองค์ประกอบหลัก 5 อย่าง คือ ทางสัญจร (Paths)   ขอบเขต (Edges) ย่าน (Districts) จุดศูนย์รวม (Nodes) และจุดหมายตา (Landmarks) โดยองค์ประกอบทั้ง 5 ประการ จะสร้างมโนทัศน์ในการรับรู้เมืองของผู้สังเกต หากสภาพแวดล้อมของเมืองมีการจัดองค์ประกอบที่เหมาะสม ก็จะทำให้เกิดจินตภาพที่ชัดเจนและ ส่งผลให้เมืองนั้นๆมีความน่าประทับใจต่อผู้พบเห็นในที่สุด
อาชิฮารา โยชิโนบุ (Ashihara Yoshinobu,Translated by Lynne E. Riggs, 1983, p. 39) ให้ความหมายของภูมิทัศน์เมือง คือ ภาพรวมของเมืองซึ่งเกิดจากองค์ประกอบทางกายภาพต่างๆซึ่งปรากฏแก่สายตา และก่อให้เกิดผลทางอารมณ์และความรู้สึกแก่ผู้รับรู้องค์ประกอบ  โดยคุณลักษณะของภูมิทัศน์เมืองถูกกำหนดขึ้นจากความสัมพันธ์ระหว่างถนนและกลุ่มอาคารในพื้นที่เมือง ซึ่งองค์ประกอบสำคัญที่กำหนดคุณลักษณะของภูมิทัศน์เมืองในปัจจัยสำคัญที่มีผลต่อภูมิทัศน์เมือง ได้แก่ วัสดุที่ใช้ (Materials) ขนาดสัดส่วน (Proportions) และเส้นรอบรูป (Profiles) หรือ เส้นขอบที่มองจากด้านหน้าอาคาร และด้านข้างอาคาร
อาจกล่าวได้ว่า ภูมิทัศน์เมือง คือ “การรวมเข้าด้วยกันระหว่างสภาพทางธรรมชาติ และงานสร้างสรรค์ของมนุษย์ โดยการออกแบบหรือปรับปรุงคุณภาพทางทัศนียภาพในสภาพแวดล้อมที่เป็นส่วนของเมือง เพื่อให้เกิดความร่มรื่น สวยงาม มีเอกลักษณ์ที่แตกต่างกันในแต่ละเมือง”
การวิเคราะห์ภูมิทัศน์เมือง

Larry W. Canter  (บัณฑิต จุลาศัย, 2547, หน้า 109)   สรุปเทคนิคสำหรับการศึกษาวิเคราะห์ผลกระทบสิ่งแวดล้อมทางด้านสุนทรียภาพไว้ 5 วิธี ดังนี้
1.การใช้แบบสอบถาม
2.การบรรยายพร้อมภาพประกอบ
3.การใช้หุ่นจำลอง
4.การใช้เทคนิคภาพซ้อน
5.การสร้างภาพโดยใช้โปรแกรมคอมพิวเตอร์
การคาดการณ์ผลกระทบที่อาจเกิดขึ้น (เกริก  กิตติคุณ, ภูมิทัศน์เมือง,หน้า 72) เป็นการคาดการณ์สิ่งที่จะเกิดขึ้นระหว่างการก่อสร้างโครงการและเมื่อโครงการแล้วเสร็จ เพื่อการประเมินผลกระทบที่จะมีต่อสุนทรียภาพของเมือง โดยการคาดการณ์เพื่อการวิเคราะห์ผลกระทบทางสิ่งแวดล้อม โดยเฉพาะในเรื่องของสุนทรียภาพที่เกี่ยวข้องกับโครงการก่อสร้างที่ก่อผลกระทบต่อชุมชน ทั้งนี้รายงานการศึกษาเพื่อวิเคราะห์ผลกระทบที่จะมีต่อภูมิทัศน์ของเมือง โดยการสร้างภาพจำลอง (Simulation) ซึ่งสามารถทำได้หลายวิธี เช่น การวาดภาพเพื่อแสดงโครงการที่จะเกิดขึ้นในพื้นที่พร้อมคำอธิบายแสดงถึงการวิเคราะห์สภาพปัญหาของพื้นที่โครงการ และเปรียบเทียบสภาพพื้นที่จริงก่อนโครงการก่อสร้างที่ยังไม่เกิดขึ้น กับสภาพพื้นที่จริงหลังโครงการก่อสร้างแล้วเสร็จ เพื่อแสดงให้เห็นภาพจำลองจากการวาดรูปมุมมองแสดงทัศนียภาพโดยรวมของโครงการแล้วว่าไม่ได้ส่งผลกระทบทางสุนทรียภาพ การสร้างหุ่นจำลอง (Mass Model) ที่ถูกต้องตามมาตราส่วน เพื่อเปรียบเทียบผลกระทบทางการมองเห็นเสมือนว่าโครงการได้ก่อสร้างแล้วเสร็จในพื้นที่ การใช้ภาพที่สร้างสรรค์จินตนาการด้วยเทคนิคคอมพิวเตอร์ เพื่อสร้างภาพสามมิติของโครงการ และภาพเคลื่อนไหว (3D Animation) เพื่อแสดงให้เห็นภาพรวมของโครงการกับพื้นที่โดยรอบ ส่วนวิธีการที่ใช้กันมากที่สุด และได้ผลการการวิเคราะห์ทัศนียภาพของเมืองอย่างง่าย คือ   การสร้างภาพจำลองซ้อนทับภาพถ่าย (Photomontage) โดยใช้หลักการถ่ายภาพโครงการ  และภาพพื้นที่บริเวณโดยรอบ แล้วนำมาสร้างภาพจำลองซ้อนทับภาพถ่าย โดยมีวัตถุประสงค์ของการสร้างภาพจำลอง คือ เพื่อทำให้เกิดความเข้าใจ (Comprehension) ได้ว่าโครงการที่จะเกิดในอนาคตเป็นอย่างไร เพื่อสร้างความน่าเชื่อถือได้ (Credibility) ว่าถูกต้องตามความเป็นจริง และปราศจากอคติ (Lack of Bias) ไม่โน้มเอียงไปในทางที่จะทำให้เกิดความสวยงามหรือน่าเกลียดเกินความเป็นจริง โดยใช้คุณสมบัติของภาพจำลองที่สามารถเป็นตัวแทนของโครงการในพื้นที่ได้อย่างแท้จริง มองภาพเหมือนจริง (Accuracy)  และมองเห็นภาพได้ชัดเจน (Visual Clarity) อยู่ในขอบเขตของความจริง มีความถูกต้อง และสามารถตรวจสอบได้ (Legitimacy) โดยเฉพาะในกรณีที่มีข้อสงสัยในด้านความน่าเชื่อถือ จะต้องสามารถอธิบายได้
ทิตาธร อักษรศรี

| ข้อมูลส่วนตัว |
| --- | --- | --- | --- |
ชื่อเต็ม:  ทิตาธร อักษรศรี
วันเกิด:  8 พฤศจิกายน พ.ศ. 2540 (27 ปี)
สถานที่เกิด:  กรุงเทพมหานคร, ประเทศไทย
ส่วนสูง:  1.83 m (6 ft 0 in)
ตำแหน่ง:  แบ็กซ้าย
ข้อมูลสโมสร
สโมสรปัจจุบัน:  อุทัยธานี
หมายเลข:  65
สโมสรเยาวชน
2556–2559:  โปลิศ เทโร
สโมสรอาชีพ*
| ปี |  ทีม |  ลงเล่น |  (ประตู) |
| 2560–2563 |  โปลิศ เทโร |  31 |  (1) |
| 2560 |  → โดม (ยืมตัว) |  16 |  (1) |
| 2563–2567 |  การท่าเรือ |  5 |  (0) |
| 2565 |  → พีที ประจวบ (ยืมตัว) |  11 |  (0) |
| 2567 |  → ตราด (ยืมตัว) |  13 |  (1) |
| 2567– |  อุทัยธานี |  10 |  (2) |
ทีมชาติ‡
| 2562–2563 |  ไทย อายุไม่เกิน 23 ปี |  7 |  (0) |
| 2567– |  ไทย |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 9 สิงหาคม 2565 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 14 พฤศจิกายน 2567
ทิตาธร อักษรศรี ชื่อเล่น:โชแปง(อังกฤษ: Thitatorn Aksornsri; เกิด 8 พฤศจิกายน 2540) นักฟุตบอลอาชีพชาวไทยซึ่งเล่นในตำแหน่งแบ็กซ้ายให้กับอุทัยธานี ในไทยลีก และทีมชาติไทย
อาชีพ

ทิตาธรเริ่มต้นเส้นทางการเป็นนักฟุตบอลอาชีพด้วยการเป็นนักฟุตบอลเยาวชนของสโมสร โปลิศ เทโร ซึ่งขณะนั้นใช้ชื่อว่า บีอีซี เทโรศาสน เมื่อปี พ.ศ. 2556 ขณะนั้นเขามีอายุเพียง 16 ปี
หลังจากลงเล่นในทีมเยาวชนนาน 3 ปีเขาจึงได้เซ็นสัญญาเป็นนักฟุตบอลอาชีพเมื่อปี พ.ศ. 2559 ก่อนจะก้าวขึ้นสู่ทีมชุดใหญ่ของสโมสรในปีถัดมาและถูกส่งไปอยู่กับทีมโดมด้วยสัญญายืมตัว
ในเดือนมิถุนายน พ.ศ. 2563 ทิตาธรตัดสินใจย้ายไปร่วมทีมสิงห์เจ้าท่า การท่าเรือ
ระดับนานาชาติ

ในเดือนกันยายน พ.ศ. 2562 ทิตาธรถูก อากิระ นิชิโนะ กุนซือ ทีมชาติไทยชุดใหญ่ ซึ่งควบตำแหน่งกุนซือ ทีมชาติไทยชุด ยู-23 เรียกตัวไปติดทีมชาติในศึกฟุตบอลซีเกมส์ที่ ประเทศฟิลิปปินส์ ในเดือนมกราคม พ.ศ. 2563 เขาลงเล่นในศึก ฟุตบอลเอเชียเยาวชนอายุไม่เกิน 23 ปี 2020 ให้กับทีมชาติไทยรุ่นอายุไม่เกิน 23 ปี
เกียรติประวัติ > สโมสร > โปลิศ เทโร

ไทยลีก 2 (รองแชมป์) (1): 2562
ชีวิตส่วนตัว

พี่ชายฝาแฝดของทิตาธรคือ ปาแปง ทิตาวีร์ อักษรศรี ซึ่งเป็นนักฟุตบอลเช่นเดียวกันในตำแหน่ง แบ็กขวา ปัจจุบันย้ายไปร่วมทีมการท่าเรือพร้อมกับน้องชายฝาแฝด
แหล่งข้อมูล

ทิตาธร อักษรศรี ที่อินสตาแกรม
ข้อมูลของ ทิตาธร อักษรศรี ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลอุทัยธานี  |
| --- | --- |
 1 ธนกร  2 อดิศักดิ์  3 ซาราลัมปอส  4 พศวีร์  5 เซซาร์  6 วัฒนา  7 สุมัญญา  8 วิลเลียม  9 ฮะมัด  10 เบน  11 ซังตุส  14 ยุน-แจ นัม  16 อันโตนิโอ  17 จักรกฤษ  18 บุญเกียรติ  19 วัฒนา  20 นนทพัทธ์  21 ศิริมงคล  22 อภิโชค  26 ขวัญชัย  27 เจมส์  36 อองตู  65 ทิตาธร  77 อี กี-จุน  99 เอ็มบาห์  หัวหน้าผู้ฝึกสอน: ยอกซิช
จักรพันธ์ พุทธา

| จักรพันธ์ พุทธา |
| --- | --- |
ชื่อเกิด: จักรพันธ์ พุทธา
เกิด: 4 มิถุนายน พ.ศ. 2537 (30 ปี) สระบุรี ประเทศไทย
ส่วนสูง: 176 เซนติเมตร
อาชีพ: นักดนตรี นักร้อง นักแสดง อินฟลูเอนเซอร์
ปีที่แสดง: พ.ศ. 2558–ปัจจุบัน
สังกัด: Build Your Love For You
จักรพันธ์ พุทธา (เกิด 4 มิถุนายน พ.ศ. 2537) ชื่อเล่น บิว เป็นนักดนตรี นักร้อง นักแสดงและอินฟลูเอนเซอร์ชาวไทย
ประวัติ

จักรพันธ์ พุทธา หรือ บิว ภูมิลำเนาของบิวเป็นคนจังหวัดสระบุรี แต่ได้มาเติบโตที่จังหวัดชลบุรี  ในด้านของการศึกษา บิวจบการศึกษาระดับชั้นมัธยมศึกษาจาก โรงเรียนดาราสมุทร ศรีราชา และจบการศึกษาในระดับปริญญาตรีจาก คณะนิเทศศาสตร์ มหาวิทยาลัยกรุงเทพ
เริ่มต้นจากเข้าร่วมรายการ Cuteboy Thailand หลังจากนั้นทำให้เขามีผลงานในวงการบันเทิงมากขึ้น นอกจากความสามารถในด้านการแสดงแล้ว เขายังมีความสามารถในด้านการร้องเพลง เต้น เป่าแซกโซโฟน เล่นเบส ขี่บิ๊กไบค์ตะลอนทัวร์ และการฝึกยิงปืน  มีผลงานเพลงในนามวง Stickwithfriends  และผลงานที่เรียกว่ากลายเป็นที่จดจำจากการร่วมเล่นซีรีส์ภายใต้สังกัด Be On Cloud เรื่อง คินน์พอร์ช รับบทเป็น พีท หัวหน้าบอดี้การ์ดของตระกูลหลัก
ปัจจุบันบิวเปิดบริษัทธุรกิจบันเทิงและออแกไนซ์ในนามสังกัด Build Your Love For You ซึ่งเป็นผู้จัดการค่ายและบริหารด้วยตนเอง และในประเทศจีนมักได้รับความนิยมเป็นส่วนใหญ่
ส่วนสีประจำแฟนคลับในนาม Beyourluv คือ สีน้ำเงิน
ผลงาน > ละครโทรทัศน์

| ปี | ชื่อเรื่อง | บทบาท | ออกอากาศ | หมายเหตุ |
| --- | --- | --- | --- | --- |
| 2560 | เหยื่อพยาบาท | ดนัย | ช่อง 3 |  |
| 2561 | ตราบาปสีชมพู | คฑา | ช่อง 3 |  |
| 2564 | พราวมุก | โอ๊ค | ช่อง 3 |  |
ผลงาน > ซีรีส์

| ปี | ชื่อเรื่อง | บทบาท | ช่อง | หมายเหตุ |
| --- | --- | --- | --- | --- |
| 2565 | คินน์พอร์ช | พีท | ช่องวัน 31, อ้ายฉีอี้ |  |
ผลงาน > ภาพยนต์

| ปี | ชื่อเรื่อง | บทบาท | ค่าย | หมายเหตุ |
| --- | --- | --- | --- | --- |
| 2567 | Infinity | เจค | Bellga ENT |  |
ผลงาน > ผลงานเพลง

| ปี | ชื่อเพลง | วงดนตรี | หมายเหตุ |
| --- | --- | --- | --- |
| 2558 | แค่บอกลา | STICKWITHFRIENDS |  |
| 2559 | เพลงของเรา | STICKWITHFRIENDS |  |
| 2566 | Be Your Luve |  | Lyrics by：Jakapan Puttha/Khanngoen Nuanual |
ผลงาน > มิวสิควิดีโอ

เพลง รักแท้ๆ มีอยู่จริงหรือเปล่า (Lost Love) - Mr.Lazy Feat.แพรว คณิตกุล
เพลง รู้สึกคนเดียว - Jan Chan
เพลง หมดเวลาแล้ว - 25hours
เพลง ไม่สนิทอย่าทัก - fellow fellow X Chilling Sunday
เพลง ฉันก็ยังจะบอกรักเธอ - NANN
เพลง ด้วยความยินดี - MARC TATCHAPON
เพลง ถ้าบอกว่า - Stickwithfriends Feat.VKL
เพลง ยิ้มของเธอ(Buildtyful) - Beyourluve
ผลงาน > คอนเสิร์ต / แฟนมีตติ้ง

| ปี | ชื่อ | หมายเหตุ |
| --- | --- | --- |
| 2565 | KINNPORSCHE THE SERIES WORLD TOUR 2022 |  |
| 2565 | BE ON CLOUD NEW YEAR COUNTDOWN PARYTY 2023 |  |
| 2566 | THE REBORN FIRST SOLO CONCERT BY BUILD JAKAPAN |  |
| 2566 | Build A Colorful Day FM |  |
| 2566 | Build 1 st Fan Meeting In Macau |  |
| 2566 | BuildTheLuve Fancon In Cambodia |  |
| 2566 | Build 1 st Fan Meeting In Hongkong |  |
| 2566 | Build Another Dream (In Hangzhou) |  |
| 2566 | Build X’mas 2023 in Japan |  |
| 2566 | Build [MISSING YOU] FanMeeting In Taipei |  |
| 2567 | Build 1st FanMeeting In Manila |  |
| 2567 | Build Your Dream In Brazil |  |
| 2567 | Build Fanmeet In Berlin |  |
ผลงาน > การประกวด

| ปี | รายการ | ประเภท | ออกอากาศ |
| --- | --- | --- | --- |
| 2562 | Cuteboy Thailand | เรียลลิตี้ | True4U ช่อง 24 และ TrueID   |
แหล่งข้อมูลอื่น

จักรพันธ์ พุทธา ที่อินสตาแกรม
จักรพันธ์ พุทธา ที่เอกซ์ (ทวิตเตอร์)
หม่อกะนีน

| หม่อกะนีน พม่า: မော့ကနင် มอญ: ကွာန်တၟံကၞေင် |
| --- | --- |
เมือง

หม่อกะนีนที่ตั้งเมืองหม่อกะนีนในประเทศพม่า
พิกัด: 15°30′38″N 97°51′12″E﻿ / ﻿15.51056°N 97.85333°E﻿ / 15.51056; 97.85333
ประเทศ:  พม่า
รัฐ:  รัฐมอญ
จังหวัด: เย่
อำเภอ: เย่
ความสูง: 4 เมตร (13 ฟุต)
ประชากร (พ.ศ. 2557)
 • ทั้งหมด: 17,552 คน
 • กลุ่มชาติพันธุ์: กลุ่มหลัก:มอญ  กลุ่มน้อย:กะเหรี่ยง, พม่า
 • ศาสนา: พุทธ
เขตเวลา: UTC+6.30 (เวลามาตรฐานพม่า)
หม่อกะนีน (พม่า: မော့ကနင်; มอญ: ကွာန်တၟံကၞေၚ်) เป็นเมืองในอำเภอเย่ จังหวัดเย่ รัฐมอญ ทางใต้ของประเทศพม่า ตั้งอยู่บนที่ราบชายฝั่งห่างจากละไม่ง์ไปทางตะวันออกราว 2 กิโลเมตร (1.2 ไมล์) และห่างจากเย่ราว 29 กิโลเมตร (18.0 ไมล์)
ภูมิศาสตร์

หม่อกะนีนตั้งอยู่บนที่ราบชายฝั่งและล้อมรอบด้วยแม่น้ำหม่อกะนีนทางทิศเหนือ ระดับความสูงอยู่ที่ 4 ถึง 22.9 เมตร (13 ถึง 75 ฟุต) และพื้นที่สูงสุดอยู่ด้านตะวันออกของเมือง
ประชากร

ตามรายงานสำมะโนประชากรของพม่า พ.ศ. 2557 ประชากรในเมืองหม่อกะนีน มีจำนวน 17,552 คน โดยเป็นชาย 8,403 คน และหญิง 9,149 คน
คมนาคม

หม่อกะนีนตั้งอยู่บนทางหลวงหมายเลข 8 ของพม่า ซึ่งเชื่อมต่อเมือง สะเทิม, มอละมไยน์, ทวาย, มะริด และเชื่อมต่อกับทางหลวงเอเชียสาย 1ที่เมืองสะเทิม หม่อกะนีนอยู่ห่างจากมอละมไยน์ไปทางใต้ราว 120 กิโลเมตร (74.6 ไมล์) และห่างจากย่างกุ้งไปทางตะวันออกเฉียงใต้ราว 428 กิโลเมตร (265.9 ไมล์)
ภูมิอากาศ

หม่อกะนีนมีภูมิอากาศแบบมรสุมเขตร้อน (การแบ่งเขตภูมิอากาศแบบเคิพเพิน Am) อากาศร้อนตลอดทั้งปี แม้อุณหภูมิสูงสุดในช่วงมรสุมจะลดลงเนื่องจากเมฆหนาและฝนตก มีฤดูแล้งหรือฤดูหนาว (พฤศจิกายน–เมษายน) และฤดูฝนหรือฤดูร้อน (พฤษภาคม–ตุลาคม) ฝนตกหนักตั้งแต่เดือนมิถุนายน–กันยายน โดยในเดือนสิงหาคมเพียงเดือนเดียวมีฝนตกหนักกว่า 1,200 มิลลิเมตร (47 นิ้ว)
| ข้อมูลภูมิอากาศของหม่อกะนีน (1981–2010)> เดือน | ข้อมูลภูมิอากาศของหม่อกะนีน (1981–2010)> ม.ค. | ข้อมูลภูมิอากาศของหม่อกะนีน (1981–2010)> ก.พ. | ข้อมูลภูมิอากาศของหม่อกะนีน (1981–2010)> มี.ค. | ข้อมูลภูมิอากาศของหม่อกะนีน (1981–2010)> เม.ย. | ข้อมูลภูมิอากาศของหม่อกะนีน (1981–2010)> พ.ค. | ข้อมูลภูมิอากาศของหม่อกะนีน (1981–2010)> มิ.ย. | ข้อมูลภูมิอากาศของหม่อกะนีน (1981–2010)> ก.ค. | ข้อมูลภูมิอากาศของหม่อกะนีน (1981–2010)> ส.ค. | ข้อมูลภูมิอากาศของหม่อกะนีน (1981–2010)> ก.ย. | ข้อมูลภูมิอากาศของหม่อกะนีน (1981–2010)> ต.ค. | ข้อมูลภูมิอากาศของหม่อกะนีน (1981–2010)> พ.ย. | ข้อมูลภูมิอากาศของหม่อกะนีน (1981–2010)> ธ.ค. | ข้อมูลภูมิอากาศของหม่อกะนีน (1981–2010)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 32.9 (91.2) | 33.8 (92.8) | 34.8 (94.6) | 35.1 (95.2) | 32.6 (90.7) | 30.0 (86) | 29.3 (84.7) | 28.8 (83.8) | 30.4 (86.7) | 32.1 (89.8) | 32.9 (91.2) | 32.4 (90.3) | 32.1 (89.8) |
| อุณหภูมิต่ำสุดเฉลี่ย  °C (°F) | 16.6 (61.9) | 17.2 (63) | 19.0 (66.2) | 21.5 (70.7) | 22.1 (71.8) | 21.9 (71.4) | 21.8 (71.2) | 21.8 (71.2) | 21.6 (70.9) | 21.4 (70.5) | 19.8 (67.6) | 17.5 (63.5) | 20.2 (68.4) |
| ปริมาณฝน มม (นิ้ว) | 3.2 (0.126) | 16.8 (0.661) | 24.0 (0.945) | 84.9 (3.343) | 528.9 (20.823) | 1111.3 (43.752) | 1171.6 (46.126) | 1320.5 (51.988) | 687.9 (27.083) | 285.3 (11.232) | 57.0 (2.244) | 23.7 (0.933) | 5,315.1 (209.256) |
แหล่งที่มา: สถาบันอุตุนิยมวิทยานอร์เวย์
บุคคลสำคัญ

พระราชอุดมมงคล (เอหม่อง อุตฺตมรมฺโภ) หรือ หลวงพ่ออุตตมะ เกิดที่เมืองนี้
แหล่งข้อมูลอื่น

"Mawkanin Map — Satellite Images of Mawkanin" Maplandia World Gazetteer
| ด ค ก รัฐมอญ |
| --- | --- | --- |
เมืองหลวง: มอละมไยน์
| จังหวัดไจโท |  อำเภอไจโท  อำเภอบี้ลี่น  |  |
| จังหวัดมอละมไยน์ |  อำเภอไจมะรอ  อำเภอช่องโซน  อำเภอตาน-พยูซะยะ  อำเภอมุโดน  อำเภอมอละมไยน์  |  |
| จังหวัดเย่ |  อำเภอเย่  |  |
| จังหวัดสะเทิม |  อำเภอปอง  อำเภอสะเทิม  |  |
| เมืองสำคัญ |  กะมาแวะ  คอซา  ไจคะมี  ไจโท  ไจมะรอ  ช่องโซน  ซิต้อง  ซี่นไจ  ตาน-พยูซะยะ  ตุวูนนะวดี  บี้ลี่น  ปอง  มุโดน  มอละมไยน์  เย่  สะเทิม  |  |
ทางหลวงหมายเลข 8 เมืองหม่อกะนีน
เอทีซ

| เอทีซ |
| --- | --- |
เอทีซในเดือนมิถุนายน 2023 จากซ้ายไปขวา: ยุนโฮ, ซ็องฮวา, ซาน, ยอซัง, ฮงจุง, อูย็อง, จงโฮ และมินกี
ข้อมูลพื้นฐาน
ที่เกิด: โซล ประเทศเกาหลีใต้
แนวเพลง:  เคป็อป  ฮิปฮอป  แทร็ป  อีดีเอ็ม 
ช่วงปี: 2018–ปัจจุบัน
ค่ายเพลง:  เคคิว  Legacy  อาร์ซีเอ  นิปปอนโคลัมเบีย  ยูนิเวอร์แซล 

สมาชิก:  ฮงจุง  ซ็องฮวา  ยุนโฮ  ยอซัง  ซาน  มินกี  อูย็อง  จงโฮ 

เว็บไซต์: เว็บไซต์หลัก
เอทีซ (เกาหลี: 에이티즈; อาร์อาร์: Eitijeu; ญี่ปุ่น: エイティーズ; อังกฤษ: Ateez หรือตัวพิมพ์ใหญ่ทั้งหมด) เป็นบอยแบนด์เกาหลีใต้ ก่อตั้งโดยเคคิวเอนเตอร์เทนเมนท์ ประกอบด้วยสมาชิกจำนวนแปดคนคือ ฮงจุง, ซ็องฮวา, ยุนโฮ, ยอซัง, ซาน, มินกี, อูย็อง และจงโฮ พวกเขาเปิดตัวเมื่อวันที่ 24 ตุลาคม 2018 ด้วยเอกซ์เทนเดดเพลย์ (อีพี) Treasure EP.1: All to Zero
ประวัติ > 2018: ก่อนเดบิวต์ และ อัลบั้ม Treasure EP.1: All to Zero

ก่อนเดบิวต์สมาชิกทั้ง 8 คนเป็นที่รู้จักในนาม KQ Fellaz ผ่านรายการ KQ Fellaz American Training ออกอากาศทางยูทูบ เป็นรายการที่นำเสนอการฝึกก่อนเดบิวต์ของสมาชิกทั้งหมดที่ ลอสแอนเจลิส, แคลิฟอร์เนีย ประเทศสหรัฐอเมริกา ทั้งนี้ระหว่างการออกอากาศได้มีการเปิดตัวเด็กฝึกคนที่ 9 ชื่อ ลี จุน-ย็อง
เนื้อหาของรายการเป็นการนำเสนอ การเขียนเพลง ออกแบบท่าเต้นร่วมกันของเด็กฝึก การแต่งเพลงของ คิม ฮง-จุง หัวหน้าวง และเรียนรู่การออกแบบท่าเต้นและการเคลื่อนไหวร่างกาย ร่วมกับ Millennium Dance Complex. และจ็อง ยุน-โฮ ได้เข้าร่วมแสดงเต้นในวีดีโอของทาง Millennium Dance Complex อีกด้วย
KQ Fellaz ได้ปล่อยการแสดงวิดีโอแรกออกมาในวันที่ 18 พฤษภาคม 2018 พร้อมกันนี้ ทาง KQ Entertainment KQ Entertainment ก็ได้ประกาศว่า ลี จุน-ย็อง จะไม่ได้เข้าร่วมในการเดบิวต์ร่วมกับเด็กฝึกทั้ง 8 คน ตอนสุดท้ายของรายการได้มีการปล่อยเพลง "From" เมื่อวันที่ 3 กรกฎาคม 2018 ที่เด็กฝึกทุกคนร่วมกันเขียนเนื้อเพลงและออกแบบท่าเต้นร่วมกันโดยมี คิม ฮง-จุง หัวหน้าวง เป็นผู้แต่งเพลง
หลังจากนั้น KQ Entertainment ได้เผยแพร่ตัวอย่างของรายการเรียลลิตี้ใหม่ของ KQ Fellaz เป็นจำนวน 3 คลิปในช่องทางยูทูบ ตัวอย่างแรกถูกเผยแพร่ในวันที่ 26 มิถุนายน 2018 โดยในตัวอย่างที่สองที่ถูกเผยแพร่ในวันที่ 3 กรกฎาคม 2018 ได้มีการประกาศชื่อวงอย่างเป็นการในชื่อ "Ateez" และชื่อรายการอย่างเป็นทางการว่า "Code Name is Ateez" และคลิปเพลงเปิดรายการถูกนำเสนอในตัวอย่างที่สามที่เผยแพร่ในวันที่ 13 กรกฎาคม 2018 จากนั้นรายการออกอากาศครั้งแรกในวันที่ 20 กรกฎาคม 2018 ทางช่องเอ็มเน็ต
ในวันที่ 2 ตุลาคม 2018 มีการเผยแพร่ภาพวันและสถานที่เดบิวต์ทางโซเชียลมีเดียส์ เป็นวันที่ 24 ตุลาคม 2018 ที่ Yes24 Livehall และได้มีการเผยแพร่ภาพตัวอย่างตลอดทุกวันก่อนถึงวันเดบิวต์ตั้งแต่วันที่ 8 ถึง 23 ตุลาคม 2018
ในวันที่ 24 ตุลาคม 2018 ได้ปล่อยอัลบั้มแรกซึ่งเป็นมินิอัลบั้มที่ชื่อว่า Treasure EP.1: All to Zero. ซึ่งมีเพลงโปรโมตจำนวน 2 เพลง ได้แก่ "Pirate King" และ "Treasure" โดยอัลบั้มดังกล่าวมียอดขายเป็นอันดับ #7 บนแพลตฟอร์มเซอร์เคิลอัลบั้มชาร์ต
เอทีซทำการแสดงสดครั้งแรกในวันที่ 24 ตุลาคม 2018 และแสดงในรายการเพลงของเกาหลีครั้งแรกทางช่องเอ็มเน็ต ผ่านรายการเอ็มเคานต์ดาวน์ ในวันที่ 25 ตุลาคม 2018